recursal/SuperWikiNEXT-32B huggingface dataset:
| ***Rizikos riba*** |
| --- |
|  |
|  |
| Pavadinimas | Margin Call |
| Kilmės šalis |  JAV |
| Režisierius | J.C. Chandor |
| Scenaristas (-ai) | J.C. Chandor |
| Vaidina | Kevin SpaceyJeremy IronsDemi MoorePaul Bettany |
| Metai | 2011 |
| Žanras | drama, trileris |
| Trukmė | 107 min. |
| Kalba | anglų |
| Premjera Lietuvoje | 2011 m. lapkričio 18 d. |
| Biudžetas | 3,5 mln. JAV dolerių |
| Pajamos | 19,5 mln. JAV dolerių |
| **IMDb įrašas** |

**Rizikos riba** (angl.  *Margin Call*) – 2011 m. JAV sukurtas ir Oskarui nominuotas finansinis trileris, kuriame rodoma prie bankroto atsidūrusios investicinės bendrovės veikla ir bandymai rasti išeitį per 24 valandas.

Filmo pagrindas yra 2007–2008 m. finansinė krizė ir banko „Lehman Brothers" bankrotas 2008 m.

Pagrindiniai aktoriai
---------------------

*Aktorius – vaidmuo*
* Kevin Spacey – Semas Rodžersas
* Paul Bettany – Vilas Emersonas
* Jeremy Irons – Džonas Tuldas
* Zachary Quinto – Piteris Salivanas
* Demi Moore – Sara Robertson
* Penn Badgley – Setas Bregmanas
* Mary McDonnell – Merė Rodžers
* Stanley Tucci – Erikas Deilas

Turinys
-------

DĖMESIO: *toliau atskleidžiamos kūrinio detalės*

Vienoje investicinėje kompanijoje pradedamas etatų mažinimas. Atleidžiamas rizikos vertinimo skyriaus vadovas Erikas Deilas išeidamas perduoda duomenų įrašus jaunam kolegai Piteriui Salivanui. Suintriguotas šis lieka po darbo ir pradeda gilintis į gautą informaciją. Po keleto valandų darbo jis supranta, kad kompanijos, kurioje dirba, investicijos į vertybinius popierius yra nieko vertos ir tai gali lemti bendrovės finansinę griūtį. 

Salivanas pasidalina atradimu su savo kolegomis, kurie įsitikina, kad klaidos nėra. Netrukus naktį bendrovėje susirenka visi jos vadovai, kurie turi nuspręsti, ką daryti su turimais vertybiniais popieriais. Žinodami, kad tiesa paaiškės vėliausiai iki pietų, jie priima sprendimą nuo pat ryto parduoti turimus vertybinius popierius bet kokia kaina, nekreipdami dėmesio į būsimas pasekmes ir žalą savo pačių reputacijai...

Pagrindiniai apdovanojimai
--------------------------

* Oskaras (nominacija) – geriausias originalus scenarijus (J.C. Chandor)
* „Australian Film Institute" – geriausias scenarijus
* „Australian Film Institute" (nominacijos) – geriausias filmas ir geriausias režisierius
* Berlyno kino festivalis (nominacija) – geriausias režisierius (J.C. Chandor)
* „Gotham Awards" (nominacija) – geriausias aktorių ansamblis
* „San Diego Film Critics Society Awards" (nominacija) – geriausias aktorių ansamblis
| **Bronius Krakevičius** |
| --- |
|  |
| B. Krakevičius 2022 m. |
| Gimė | 1963 m. spalio 14 d. (59 metai)Dubičiai |
|  |
| Veikla | fotografas, kunigas |
|  |
| Alma mater | 
* 1990 m. Kauno tarpdiecezinė kunigų seminarija
 |
|  |
| Žymūs apdovanojimai |
| 2022 m. „Sidabrinės bitės" apdovanojimas už reikšmingą kultūrinę meninę veiklą Varėnos rajone. |

**Bronius Krakevičius** (g. 1963 m. spalio 14 d. Dubičiuose) – Lietuvos fotografas, kunigas.

Biografija
----------

1984–1990 m. studijavo Kauno tarpdiecezinėje kunigų seminarijoje. 1990 m. gegužės 27 d. Vilniaus šv. Stanislovo ir šv. Vladislovo arkikatedroje bazilikoje arkivyskupo Julijono Steponavičiaus pašventintas kunigu.

Nuo 1990 metų dirbo įvairiose pietų Lietuvos parapijose. 2002–2011 m. Druskininkų Švč. Mergelės Marijos Škaplierinės parapijos klebonas, 2011–2021 m. – Valkininkų Švč. Mergelės Marijos Apsilankymo parapijos klebonas. Nuo 2021 m. – Marcinkonių Šv. apaštalų Simono ir Judo Tado ir Kabelių Švč. Mergelės Marijos Ėmimo į dangų parapijų klebonas.

Nuo vaikystės domėjosi fotografija. Varėnos rajone ir visoje Lietuvoje žinomas kaip profesionalus fotografas. Nuotraukose atsiskleidžia Dzūkijos gamtos specifinis koloritas gimtųjų vietų peizažuose, atskirų gamtos, miško, vandens pasaulio detalės.

Apdovanojimai
-------------

• 2022 m. „Sidabrinės bitės" ženklas ir Varėnos rajono savivaldybės premija už istorinio paveldo saugojimą ir puoselėjimą, profesionalaus meno ir sakralumo harmonijos kūrimą.

Šaltiniai
---------

1. ↑
2. ↑
3. ↑
4. ↑
Paštetas su garstyčių sėklomis ir žaliaisiais svogūnais
**Žąsų arba ančių kepenėlių paštetas** (pranc. *foie gras*) – specialiu būdu paruoštos peršertų žąsų arba ančių kepenėlės. Viso pasaulio gurmanai jas vadina prancūzišku terminu *Foie gras* („riebios kepenys").

Tai yra kontroversiškas maisto produktas, kurio gamyba uždrausta kai kuriose pasaulio šalyse. Dėl jo 2008 m. Prancūzijoje įkurta iniciatyvinė grupė „Stop Gavage" („Stop peršėrimui"), kuri vėliau tapo viena didžiausių tos šalies gyvūnų teisių organizacijų „L214". Žąsys arba antys yra priverstinai peršeriamos (prancūzų kalboje šiam procesui pavadinti vartojamas specialus terminas *gavage*) 2–4 savaites prieš skerdimą kasdien, 2–4 kartus kišant metalinį vamzdį paukščiui į gerklę ir tiekiant daugiau pašaro, nei gyvūnas sulestų natūraliai.

Istorija
--------

Specialiai peršertų paukščių kepenėlių paštetas buvo vertinamas dar senovės Egipte, Graikijoje ir Romoje. Dabartinio delikateso klasikiniai receptai sukurti XVIII a. pabaigoje Prancūzijoje.

Gamyba
------

Priverstinis žąsies maitinimas
Nors esama ir daugybės kitokių receptų, tradiciškai *Foie gras* gaminamas pertrinant šviežias žąsų arba ančių kepenis, pridedant prieskonių, triufelių (delikatesiniai grybai, dar vadinami trumais), vyno ir smulkiai pjaustytos veršienos. Subtilesnis, švelnesnio skonio ir labiau vertinamas yra paštetas iš žąsų kepenėlių.

Konservuotas žąsų kepenėlių paštetas
------------------------------------

Stikliniuose indeliuose arba skardinėse dėžutėse pardavinėjamas konservuotas prancūziškas *Foie gras* būna apdorotas termiškai (110 °C temperatūroje). Jei išlaikoma stabili 10–15 °C temperatūra, konservuotas *Foie gras* nesugenda keletą metų.[reikalingas šaltinis]

Draudimai
---------

  Valstybės ir regionai, kuriuose kepenėlių pašteto gamyba uždrausta   Pagrindinės šalys ir regionai, kuriuose gaminamas kepenėlių paštetas
Dėl specifinio paukščių penėjimo būdo šio produkto gamyba kai kuriose šalyse uždrausta.

Nuorodos
--------

* Kaip valgyti tikrą žąsų kepenėlių paštetą *Foie Gras* Archyvuota kopija 2016-03-12 iš Wayback Machine projekto.

Išnašos
-------

1. ↑
2. ↑  Prancūzijos kaimo reikalų ir jūrų žvejybos kodekso 654-27-1 straipsnis,
3. ↑   Archyvuota kopija 2013-09-21 iš Wayback Machine projekto.
4. ↑   Archyvuota kopija 2008-06-27 iš Wayback Machine projekto.
5. ↑
|  |  |
| --- | --- |
|    | **Šį biografinį straipsnį reikėtų sutvarkyti pagal Vikipedijos standartus.**Jei galite, prašome sutvarkyti šį straipsnį. Tik tada bus galima ištrinti šį pranešimą.Priežastys, dėl kurių straipsnis laikomas nesutvarkytu, aiškinamos straipsnyje Nesutvarkyti straipsniai.  |


| Lea Salonga-Chien |
| --- |
| Lea Salonga-Chien |
| **Gimė** | 1971 m. vasario 22 d. (52 metai)Yate, Filipinai |
| **Profesija** | aktorė, dainininkė |
| **Kūryboslaikotarpis** | 1978-dabar |
| **Sutuoktinis** | Robert Charles Chien (2004–dabar) |
| Oficiali svetainė |

**Lea Salonga-Chien** (g. 1971 m. vasario 22 d.) – mecosopranas, aktorė ir Disnėjaus Legenda (Disney Legend) iš Filipinų, geriausiai žinoma dėl Kim vaidmens miuzikle *Miss Saigon*, už kurį ji gavo Olivier, Tony, Drama Desk, Outer Critics ir Theatre World apdovanojimus. 

Ji buvo pirmoji azijietė, kuri atliko Fantinos ir Eponinos vaidmenis miuzikle *Les Misérables* (Vargdieniai) Brodvėjuje. Ji taip pat įgarsino dvi Disney princeses: Jasmine (Džasminą) animaciniame filme *Aladdin* (Aladinas) (1992) ir La Mulan filme *Mulan* (1998) ir *Mulan II* (2004). 2011 Salonga buvo apdovanota Disney Legend apdovanojimu už jos darbą kompanijoje.

Karjera
-------

Salonga profesionaliai debiutavo 1978 m. būdama septynerių miuzikle *King and I* Filipinuose. Ji gavo pagrindinį vaidmenį miuzikle *Annie* ir prisijungė prie kitų miuziklų, tokių kaip *Cat on a Hot Tin Roof*, *Fiddler on the Roof*, *The Rose Tattoo*, *The Sound of Music*, *The Goodbye Girl*, *Paper Moon* ir *The Fantasticks*.

Pirmasis jos albumas *Small Voice* buvo išleistas jai būnant dešimties ir tapo auksiniu. Duetas "Happiness" albume buvo pirmasis jos bendras darbas su jaunesniuoju broliu Gerard Salonga, kuris vėliau dirbo jos muzikos arba kūrybos direktoriumi. Antrasis jos albumas *Lea* buvo išleistas 1988 m.

Salonga taip pat vedė savo muzikinį televizijos šou *Love, Lea* ir dalyvavo German'o Moreno paauglių šou *That's Entertainment*. Lea vaidino tokiuose šeimai skirtuose filmuose, kaip *Tropang Bulilit*, *Like Father, Like Son*, *Ninja Kids*, *Captain Barbell* ir *Pik Pak Boom*.

Nuorodos
--------

1. ↑   Archyvuota kopija 2009-09-20 iš Wayback Machine projekto.
2. ↑
3. ↑
4. ↑   Archyvuota kopija 2011-03-19 iš Wayback Machine projekto.
5. ↑   Archyvuota kopija 2007-08-08 iš Wayback Machine projekto.
6. ↑
7. ↑
8. ↑
9. ↑
10. ↑
11. ↑   Archyvuota kopija 2008-05-10 iš Wayback Machine projekto.
12. ↑   Archyvuota kopija 2012-03-03 iš Wayback Machine projekto.
13. ↑
14. ↑
15. ↑
16. ↑
17. ↑
18. ↑
19. ↑
| ***Patas Garetas ir Bilis Kidas*** |
| --- |
|  |
|  |
| Pavadinimas | Pat Garrett and Billy the Kid |
| Kilmės šalis |  JAV |
| Režisierius | Sam Peckinpah |
| Scenaristas (-ai) | Rudy Wurlitzer |
| Kompozitorius | Bob Dylan |
| Vaidina | James CoburnKris KristoffersonBob DylanJason Robards |
| Metai | 1973 |
| Žanras | vesternas |
| Trukmė | 122 min. |
| Kalba | anglų |
| Biudžetas | 4,6 mln. JAV dolerių |
| Pajamos | 11 mln. JAV dolerių |
| **IMDb įrašas** |

**Patas Garetas ir Bilis Kidas** (angl.  *Pat Garrett and Billy the Kid*) – 1973 m. režisieriaus Sam Peckinpah sukurtas vesternas. Filmui muziką parašė ir vieną pagrindinių vaidmenų atliko muzikantas Bob Dylan, išleidęs garso takelį kaip atskiru albumu.

Filmo kūrimas pasižymėjo nuolatiniais režisieriaus ir kino kompanijos nesutarimais. Galiausiai šie nušalino Peckinpahą nuo juostos montavimo ir vėliau ekranus išvydo jų redaguota versija.

Žurnalas „Empire" sudarytame „The 500 Greatest Movies of All Time" sąraše juostai skyrė 126 vietą.

Pagrindiniai aktoriai
---------------------

*Aktorius – vaidmuo*
* James Coburn – Patas Garetas
* Kris Kristofferson – Bilis Kidas
* Bob Dylan – Elijas
* Jason Robards – Volesas
* Katy Jurado – misis Beiker
* Richard Jaeckel – šerifas Kipas MakKinlis
* Chill Wills – Lemielis
* Barry Sullivan – Čisumas

Bilį Kidą vaidinusiam kantri muzikantui Krisui Kristoffersonui buvo 36, nors jo personažui iš tiesų tuo metu buvo 21. Filme nedidelius vaidmenis atliko ir jo žmona Rita Coolige bei visi jo grupės muzikantai. Kristoffersonas pakvietė Bobą Dylaną parašyti titulinę dainą ir Peckinpah, kuris iki tol nebuvo apie šį nieko girdėjęs, sutiko su pasiūlymu bei davė Dylanui vaidmenį. Tarp kitų dainų filme skamba ir „Knockin‘ On Heaven‘s Door", viena žymiausių atlikėjo bei apskritai roko muzikos kompozicijų.

Turinys
-------

DĖMESIO: *toliau atskleidžiamos kūrinio detalės*

Kažkada Bilis Kidas ir Patas Garetas buvo draugai, abu atsidūrę už įstatymo ribų. Dabar Garetas iškėlė savo kandidatūrą į šerifus ir, susitikęs su Kidu, pasiūlo jam taikiai apleisti apylinkes per 5 dienas, priešingu atveju jis grįš šio suimti.

Praėjus nustatytam terminui, Garetas pasirodo su pagalbininkais ir po susišaudymu suima Kidą. Šis nugabenamas į Linkolną ir uždaromas į kalėjimą, iš kurio netrukus pasprunka ir prisijungia prie savo buvusios gaujos. Garetas taip pat surenka būrį pagalbininkų ir leidžiasi į buvusio kompaniono medžioklę...

Apdovanojimai
-------------

* BAFTA Nominacija – perspektyviausias pagrindinio vaidmens atlikėjas (K. Kristofferson)
* BAFTA nominacija – geriausi muzika kino filmui (B. Dylan)
* Grammy nominacija – geriausia muzika kino filmui (B. Dylan)
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |  |
| --- | --- |
|    | **Į šį straipsnį yra pasiūlyta įkelti „Dezinformacija"!**Dėl kokių priežasčių palikta ši žymė galite sužinoti diskusijų puslapyje. |

Pinokis, melagio personažas
**Melas** – netiesos (klaidingo teiginio) deklaravimas, žinant, kad jis toks yra ir tikintis, kad gali būti palaikytas teisingu.

Skiriasi nuo tiesos nežinojimo – neteisingai sakantis žmogus gali nežinoti tiesos. Apkaltinant melavimu galima susilaukti atsakomybės už garbės ar orumo pažeidimą arba net kaltinimų šmeižtu.

Yra daugiau melo sąvokos apibrėžimų. Melas gali būti informacijos perdavimo kokybės matas. Kai asmuo sako tiesą, tai informacija perduodama 100% teisingai. Kai yra informacija nuslepiama ar iškreipiama, tai informacijos perdavimo kokybė mažėja ir gali artėti prie 0 %.

Aptikimas
---------

Melui išaiškinti naudojami psichologiniai būdai. Dažnai klausinėjant žiūrima į kūno kalbą, klausoma balso tembro pasikeitimų, stebimi odos pasikeitimai (pvz. paraudonavimas dėl jaudinimosi, odos plaukų pasišiaušimas, susikūprinimas ir t. t.).

Viena iš paprastų atpažinimo technikų yra 3x3. Užduodami 3 teisingi faktai ir stebima kūno kalba, klausiama 3 faktų patvirtinimo, kurie galėtų būti susieję su galimu melu. Pvz. Jonelio Petrauskio iš Vilnios klausiama 3 kartus:

1. Ar tu esi Jonelis?
2. Ar tu esi Petrauskis?
3. Ar tu esi iš Vilnios?

Vėliau stebint jo kūno, balso pasikeitimus kiti 3 klausimai:

1. Ar tu, Joneli, melavai vakar sakydamas, kad nebuvai namie?
2. Ar tu, Petrauski, pavogei dviratį iš kaimynės?
3. Ar tu, Joneli Petrauski, pardavei pavogtą dviratį?

Staigus perėjimas iš tikrų faktų į melo pagavimo klausimus, išduoda melagį. Ypač jei 3x3 techniką naudoji ilgesnį laiko tarpą.Psichologai mano, kad meluojantis asmuo visada pasąmoniškai siunčia signalus pagal kuriuos galima lengvai atpažinti melagį.

Taip pat skaitykite
-------------------

* Kūno kalba
* Poligrafas

Šaltiniai
---------

1. ↑  Vitas Saldžiūnas and Aleksandras Kovalenka (2015). Lie detection with polygraph, LAP Lambert Academic Publishing. ISBN-978-3-659-74192-0.

Nuorodos
--------

Vikicitatos 

Wikiquote logoWikiquote logo
Puslapis Vikicitatose –
***Melas***

* Kas yra melas? Kas yra tiesa? Archyvuota kopija 2011-06-01 iš Wayback Machine projekto.
* NLP ir kūno kalba melagio pagavimui Archyvuota kopija 2007-12-22 iš Wayback Machine projekto.
Koordinatės: 55°46′09″š. pl. 21°05′43″r. ilg.﻿ / ﻿55.7692°š. pl. 21.0954°r. ilg.﻿ / 55.7692; 21.0954

|  |
| --- |
|    **Girulių geležinkelio stotis** |
|  |
| *Prie Girulių stoties artėjantis traukinys, 2021 m.* |
| **Adresas** | Klaipėda, Stoties g. 1 |
| **Atidaryta** | 1892 m. |
| **Aptarnaujanti įmonė** | AB „Lietuvos geležinkeliai" |
| **Žemėlapiai** | Retromap.ru |
| **Nuotraukos** | Railwayz.info |
| 


 |
| 

| Aplinkinės stotys ir stotelės |
| --- |
| Paaiškinimai |
| 

|  |  |  |  |  |  |
| --- | --- | --- | --- | --- | --- |
|  |  | 

|  |
| --- |
|  |

 | km |  |
|  |  | 

|  |
| --- |
|  |

 |  | ↑ KRETINGA ↑ |
|  |  | 

|  |
| --- |
|  |

 |  |  |
|  |  | 

|  |
| --- |
|  |

 |  | *Normantai* |
|  |  | 

|  |
| --- |
|  |

 |  |  |
|  |  | 

|  |
| --- |
|  |

 |  | *Kalotė* |
|  |  | 

|  |
| --- |
|  |

 | 2,6 |  |
|  |  | 

|  |
| --- |
|  |

 |  | **Giruliai** |
|  |  | 

|  |
| --- |
|  |

 | 3,5 |  |
|  |  | 

|  |
| --- |
|  |

 |  | Pauostis |
|  |  | 

|  |
| --- |
|  |

 | 3,3 |  |
|  |  | 

|  |
| --- |
|  |

 |  | KLAIPĖDA |
|  |  | 

|  |
| --- |
|  |

 |  |  |
|  |  | 

|  |
| --- |
|  |

 |  | ↓ PAGĖGIAI ↓ |
|  |  |  |  |  |  |  |

 |

 |

**Girulių geležinkelio stotis** – geležinkelio stotis šiaurės vakarų Lietuvoje, Giruliuose, prie geležinkelio Vilnius–Klaipėda. Tai šiauriausia Tilžės–Klaipėdos geležinkelio atšakos Rytprūsių pasienio su Rusijos imperija geležinkelio stotis. Stoja traukiniai Klaipėda–Radviliškis.

Stoties pastatas – kultūros paveldo objektas (unikalus Nr. 32565). Laukiamosios keleivių salės pastato priekinėje dalyje – XX a. pirmųjų dešimtmečių visuomeninės paskirties pastatų medinės puošybos raižiniai.

Istorija
--------

Stotis pastatyta 1890–1892 m. pastatas nuo 1926 m. nė karto nebuvo remontuotas, daugelį metų stovėjo apleistas, buvo niokojamas. Po karo stotis atkurta 1946 m. Sovietmečiu tarp Girulių ir Klaipėdos stočių įkurta Pauosčio geležinkelio stotis. Sumenkus geležinkelio veiklai, XXI a. pradžioje stoties pastatas parduotas savininkams. 2001 m. kovo 23 d. išvyko paskutinis keleivinis traukinys Skuodas–Klaipėda, o praėjus daugiau nei dešimtmečiui, 2013 m. atnaujinta pagrindinė pastato dalis, sutvarkytos vidinės patalpos, pakeista stogo danga. 2009 m. stoties pastatas pripažintas kultūros vertybe.

Šaltiniai
---------

1. ↑  Traukinių išvykimai iš stotelės Giruliai. (Stops.lt)
2. ↑  Egidijus Bacevičius. Triukšmą slopinanti siena sudarkys istorinę Girulių geležinkelio stoties aplinką. 2021-03-29, AtviraKlaipeda.lt (tikrinta 2021-10-29).
3. ↑  Архангельский А. С. Архангельский В. А. Железнодорожные станции СССР (справочник). – Москва, Транспорт, 1981.
4. ↑  „Girulių geležinkelio stotis". Lietuvos Respublikos kultūros vertybių registras.


|  |  |  |  |
| --- | --- | --- | --- |
| 

| Ž • A • RGeležinkelio stotys ruože Vilnius–Klaipėda |
| --- |
|  |
| 
Vilnius – Lentvaris – Kaišiadorys – Jonava – Kėdainiai – Radviliškis – Šiauliai – Telšiai – Plungė – Kretinga – Giruliai – Klaipėda |

 |
| ***Greisės malonės*** |
| --- |
|  |
|  |
| Pavadinimas | Grace Unplugged |
| Kilmės šalis |  JAV |
| Režisierius | Brad J. Silverman |
| Scenaristas (-ai) | Brad J. SilvermanBrandon Rice |
| Metai | 2013 |
| Žanras | drama |
| Trukmė | 102 min. |
| Kalba | anglų |
| Biudžetas | 1,7 mln. JAV dolerių |
| Pajamos | 2,5 mln. JAV dolerių |
| **IMDb įrašas** |

**Greisės malonės** (angl.  *Grace Unplugged*) – 2013 m. JAV sukurta krikščioniška muzikinė drama.

Pagrindiniai aktoriai
---------------------

*Aktorius – vaidmuo*
* AJ Michalka – Greisė Trej
* James Denton – Džonis Trejus
* Shawnee Smith – Mišelė Trej
* Kevin Pollak – Frenkas „Mosis" Mostinas
* Michael Welch – Kventinas
* Jamie Grace – Reičel
* Kelly Thiebaud – Renė Teilor

Turinys
-------

DĖMESIO: *toliau atskleidžiamos kūrinio detalės*

Kažkada Džonis Trėjus sukūrė vieną dideliu hitu tapusią dainą ir koncertuodavo didžiausiose šalies salėse. Populiarumui išblėsus, jis nusprendė pakeisti gyvenimo būdą. Praėjus daugeliui metų Džonis Trėjus – šlovinimo grupės nedidelėje bažnyčioje lyderis, grojantis kartu su savo dukra Greise. Mergina svajoja apie muzikinę karjerą, tačiau priversta nuolat lindėti tėvo šešėlyje. 

Kartą jų namuose pasirodo buvęs Džonio vadybininkas Frenkas. Pasirodo, kad kažkada buvusi populiari Trėjaus daina vėl kelia susidomėjimą ir įrašų kompanija siūlo šiam surengti koncertinį turą. Frenko ir Greisės nuostabai, Džonis pasiūlymą atmeta, nors pats jau kurį laiką planuoja įrašyti naują albumą. Greisė nusprendžia, kad tai jos šansas – slapta ji įrašo tėvo hito naują versiją ir nusiunčia ją Frenkui. Šis pakviečia merginą į Los Andželą ir pradeda visomis priemonėmis ją populiarinti. Atsidūrusi pasaulyje, kuriame populiarumui pasiekti tinkamos bet kokios priemonės ir kur gyvenimas dažnai neatitinka jos auklėjimo principų, Greisė turi apsispręsti ar dėl muzikinės karjeros verta viską paaukoti...
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Koordinatės: 3°51′ p. pl. 159°21′ v. ilg.﻿ / ﻿3.850°š. pl. 159.350°r. ilg.﻿ / 3.850; 159.350

Salos palydovinė nuotrauka
**Tabuaeranas** (angl. *Tabuaeran*) arba ***Faningo atolas*** (*Fanning Atoll*) – koralinis atolas Ramiajame vandenyne, Polinezijoje, Linijinių salų spieičuje, priklauso Kiribačio valstybei. Plotas – 33,7 km² (lagūnos plotas – 110 km²).

Atolo žiedą sudaro virš 12 salelių. Lagūna sekli, giliausia vieta siekia ~15 m.

2010 m. Tabuaerane gyveno 1960 gyventojų. Saloje yra 9 kaimai, iš kurių didžiausias – Tenenebas (453 gyv.). Dauguma gyventojų kiribačiai. Verčiamasi daugiausia kopros ruošimu, taip pat žvejyba, dumblių rinkimu, auginamos vištos, kiaulės. Gaminami suvenyrai iš kriauklių, ryklio dantų. Veikia kelios mokyklos, bažnyčios, ligoninė. Yra prieplauka, nenaudojamas lėktuvų pakilimo takas.

Tikėtina, kad saloje senovėje buvo apsistoję polineziečiai, bet kai 1798 m. Terainą pasiekė pirmasis vakarietis – amerikietis Edmundas Faningas – sala buvo negyvenama. Sala pavadinta jūrininko garbei. 1855 m. salon atkelta darbininkų į kokosų plantacijas iš Manihikio. 1888 m. salą prisijungė britai (1939 m. ji tapo Gilberto ir Eliso kolonijos dalimi). 1902 m. Tabuaerane įkurta povandeninio telegrafo kabelio stotis.

XXI a. pr. veikė Norvegijos laivyno kruizinių laivų terminalas.

* Įplaukimas į lagūnąĮplaukimas į lagūną
* Lagūnos pakrantėLagūnos pakrantė
* Kokospalmių giraitėKokospalmių giraitė
* Napario kaimo liekanosNapario kaimo liekanos

|  |  |
| --- | --- |
|  | **Vikiteka: Tabuaeranas** – vaizdinė ir garsinė medžiaga  |
| ***Tedis 2*** |
| --- |
|  |
|  |
| Pavadinimas | Ted 2 |
| Kilmės šalis |  JAV |
| Režisierius | Seth MacFarlane |
| Scenaristas (-ai) | Seth MacFarlaneAlec SulkinWellesley Wild |
| Vaidina | Mark WahlbergSeth MacFarlaneAmanda SeyfriedMorgan FreemanLiam Neeson |
| Metai | 2015 |
| Žanras | komedija |
| Trukmė | 115 min. |
| Kalba | anglų |
| Biudžetas | 85 mln. JAV dolerių |
| Pajamos | 125,8 mln. JAV dolerių |
| **IMDb įrašas** |

**Tedis 2** (angl. *Ted 2*) – 2015 m. JAV sukurta komedija apie atgijusį pliušinį meškiną, 2012 m. filmo tęsinys.

Pagrindiniai aktoriai
---------------------

*Aktorius – vaidmuo*
* Mark Wahlberg – Džonas Benetas
* Seth MacFarlane – Tedis (balsas)
* Amanda Seyfried – Samanta Leslė Džekson
* Jessica Barth – Tami-Lyn
* Giovanni Ribisi – Donis
* Morgan Freeman – Patrikas Meighanas
* John Slattery – Šepas Vaildas
* Patrick Warburton – Gajus
* Sam J. Jones – vaidina save
* Liam Neeson – pirkėjas parduotuvėje

Turinys
-------

DĖMESIO: *toliau atskleidžiamos kūrinio detalės*

Praėjo pusė metų po to, kai Džonas išsiskyrė su savo drauge Lore. Meškinas Tedis veda Tami-Lyn, tačiau jų santykius ištinka krizė. Norėdami išsaugoti šeimą, jie nusprendžia turėti kūdikį, tačiau po Tedui su Džonu niekaip nepavyksta rasti tinkamo donoro. Netrukus juos ištinka bėda: valstybės institucijos galų gale susidomi Tedžiu ir jo teisiniu statusu. Šis netenka darbo, o santuoka su Tami-Lyn anuliuojama. Nenorėdamas nusileisti, Tedis nusprendžia teisme išsiaiškinti savo socialinį statusą ir įrodyti esąs žmogus.

Byla tenka pradedančiai advokatei Samantai, kuri patinka ir Džonui, ir Tedžiui. Pastarasis stengiasi juodu supiršti, tačiau byla pralaimima ir Tedis teismo pripažįstamas daiktu. Vienintele jo, Džono ir Samantos viltimi tampa patyręs advokatas Patrikas Meighanas, kurį jie turi įkalbėti imtis bylos…
| **Martynas Stadnickis** |
| --- |
| Stadnickiai |
| Stadnickių herbas |
| Stadnickių herbas |
|  |
| Gimė | 1552 m. |
| Mirė | 1628 m. (~76 metai) |
| Tėvas | Stanislovas Mateušas Stadnickis |
| Motina | Barbora Zborovska |
| Sutuoktinis (-ė) | Ana Komarnicka, Magdalena Bialobžecka |
| Vaikai | Stanislovas, Jonas Jurgis, Mariana |

|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Martynas Stadnickis** (apie 1552−1628) − ATR valstybinis veikėjas, Sanoko kaštelionas, Rusijos caraitės Marijos Mnišek vachmistras, Kšemenecų, Lenkijos Javorniko ir Rimanuvo valdytojas.

Biografija
----------

Lenkijos bajiorų Stadnickių giminės atstovas, herbo „Szreniawa" savininkas. Kalvinisto Stanislovo Mateušo Stadnickio (m. 1563) ir Barboros Zborovskos sūnus, Stanislovo, Jono, Samuilo, Andžejaus, Petro, Mikalojaus ir Katerinos Stadnickių brolis.

Į jo valdų sudėtį įėjo Lenkijos-Javornikas su penkiais aplinkiniais kaimais. 1595 metais Martynas Stadnickis nupirko iš Zbignevo Senienskio Rimanuvo miestą. Visiškai atstatė bažnyčią Rimanuve. 

Po Martyno mirties jo žmona pasirinko savo rezidencija Rimanuvą. 1605 metais po Peremyšlio seniūno Jono Tomo Drohojevskio (1535−1605) mirties jo pilis Jamne Dolne užgrobė Janas Krasickis, o po jo Martynas Stadnickis, kuris apgulė pilį, kur slėpėsi našlė Jadvyga Drohojevska. Dėl tiekimo trūkumo pilis buvo priversta pasiduoti M. Stadnickiui. 

Mariana Stadnicka, vienintelė Martyno duktė, tapo Karūnos didžiojo ginklininko ir Krokuvos vaivados Mykoo Zebžydovskio (1613−1667) žmona. Po Martyno Stadniskio mirties Lenkijos-Javorniką su penkiais kaimais paveldėjo jo žentas Mykolas Zebžydovskis. 

Martynas Stadnickis buvo auklėjamas kaip kalvinistas, po to perėjo į Romos katalikų tikybą, išvijo iš savo valdų pastorius ir perdavė bažnyčias katalikams.

Literatūra
----------

* Polski Słownik Biograficzny, t. 41, s. 405

| Politinis postas |
| --- |
| Prieš tai:**Jurgis Didinskis** |  **Sanoko kaštelionai**1605−1609 | Po to:**Andžejus Boguskis** |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Henrik Klausen vaidina Perą Giuntą 1876 m.
**Peras Giuntas** (*Peer Gynt*) – eiliuota penkių veiksmų Henriko Ibseno pjesė, įkvėpta norvegiškos pasakos tuo pačiu pavadinimu. Pjesė pirmą kartą buvo išleista 1867 m. Kopenhagoje ir amžininkų interpretuota kaip norvegų visuomenės satyra. Peras Giuntas – tai žinomiausia visų laikų norvegų teatro pjesė, kuri išpopuliarėjo visame pasaulyje. Pjesės kalba kupina sudėtingos psichologijos ir simbolikos. Pjesės veiksmas vyksta XIX a.

1876 m. Edvardas Grygas parašė muziką pirmajam „Pero Giunto" pastatymui. Daug ištraukų iš šios aranžuotės išpopuliarėjo kaip orkestrinės siuitos, buvo aranžuotos fortepijonui.

Pagrindinis pjesės veikėjas – mitinis herojus Peras Giuntas, kurio įkvėpimo šaltiniai Henrikui Ibsenui buvo įvairiausi. Ypatingai didelės įtakos turėjo jo draugo Polo Botteno Hanseno (Paul Botten-Hansens ) pasakojimai, taip pat paties Ibseno patirtis iš kelionės į Gudbransdalen 1862 m. Paskutinis svarbus įkvėpimo šaltinis buvo Pėterio Asbjornseno norvegiškos legendos ir pasakojimai apie Hiuldrų nuotykius.
| ***Dressed to Kill*** |
| --- |
|  |
|  |
| Kilmės šalis |  JAV |
| Režisierius | Brian De Palma |
| Scenaristas (-ai) | Brian De Palma |
| Kompozitorius | Pino Donaggio |
| Vaidina | Michael CaineAngie DickinsonNancy Allen |
| Metai | 1980 |
| Žanras | trileris |
| Trukmė | 105 min. |
| Kalba | anglų |
| Biudžetas | 6,5 mln. JAV dolerių |
| Pajamos | 31,9 mln. JAV dolerių |
| **IMDb įrašas** |

**Dressed to Kill** – režisieriaus Brian De Palma 1980 m. JAV sukurtas veiksmo filmas.

Pagrindiniai aktoriai
---------------------

*Aktorius – vaidmuo*
* Michael Caine – daktaras Robertas Eliotas
* Angie Dickinson – Keitė Miler
* Nancy Allen – Liza Bleik
* Keith Gordon – Piteris Mileris
* Dennis Franz – detektyvas Marino
* David Margulies – daktaras Levis

Režisierius norėjo pagrindinius vaidmenis filme patikėti aktoriams Liv Ullmann ir Sean Connery, tačiau šie atsisakė dėl numatomų filmuoti smurto scenų.

Filmo pradžioje rodomoje maudynių duše scenoje aktorė Angie Dickinson (49 m.) turėjo dublerę – 1977 m. žurnalo „Penthouse" Metų merginą Victorios Lynn Johnsonn.

Turinys
-------

DĖMESIO: *toliau atskleidžiamos kūrinio detalės*

Vidutinio amžiaus moteris Keitė Miler kenčia dėl sutuoktinio dėmesio trūkumo ir lankosi pas psichiatrą Robertą Eliotą. Vėliau muziejuje ji pamato nepažįstamą vyrą, kurį seka iki taksi, o vėliau važiuoja kartu iki šio namų. Vėliau atsibudusi bute viena, Keitė susiruošia grįžti, tačiau pastebi pamiršusi žiedą. Jį įlipa į liftą, kur ją užpuola ir nužudo šviesiaplaukė moteris. Liftui stabtelėjus viename iš aukštų, žudikę pastebi prostitutė Liza, tačiau dėl akinių nuo saulės ji negali tiksliai nusakyti šios išvaizdos. Bylą tiriantis detektyvas Marino mano, kad nusikaltėlis gali būti vienas iš daktaro Elioto pacientų. Apie tai išgirsta policijoje tuo metu buvęs Keitės sūnus Piteris, kuris nusprendžia pats sekti daktaro ofisą. Vieną vakarą Lizą užpuola šviesiaplaukė moteris, tačiau ją sekęs Piteris padeda pabėgti. Detektyvas Marino spaudžia Lizą slapta patikrinti Elioto užrašus, nes ją laiko pagrindine įtariamąja. Liza nusprendžia sugundyti daktarą, tačiau jiems likus dviese paaiškėja, kad daktaras ir yra tikrasis žudikas, persirengiantis moterimi...

Apdovanojimai
-------------

* Auksinis gaublys – geriausia nauja aktorė (nominacija) (N. Allen)
* Saturno apdovanojimas – geriausia aktorė (A. Dickinson)
* Saturno apdovanojimas – geriausias siaubo filmas, geriausias režisierius, geriausia muzika (nominacijos)
* Auksinė avietė – blogiausia aktorė (N. Allen) ir blogiausias režisierius (B. De Palma) (nominacijos)
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Persis Fosetas** |
| --- |
|  |
| Fosetas 1911 m. |
| Visas vardas | Percival Harrison Fawcett |
| Gimė | 1867 m. rugpjūčio 18 d.Torki, Jungtinė Karalystė |
| Mirė | 1925 m. (~58 metai)Brazilija |
| Tautybė | anglas |
| Vaikai | Jack Fawcett |
|  |
| Veikla | generolas, keliautojas, kartografas |
|  |
|  **Vikiteka** | Percy Fawcett |

**Persivalis Harisonas Fosetas** (*Percival Harrison Fawcett*, g. 1867 m. rugpjūčio 18 d. – m. 1925 m. ar vėliau) – britų generolas-leitenantas, kartografas ir keliautojas. Žinomas dėl savo kelionių po Amazonijos džiungles, kur ieškojo „dingusiojo miesto Z", kurį laikė esant El Doradu.

Persis Fosetas gimė Devone. Jo tėvas buvo Karališkosios geografų draugijos narys, brolis Edvardas – alpinistas, filosofas, rašytojas. 1886 m. Persis tavo karališkojo artilerijos bataliono nariu, tarnavo Ceilone. 1901 m. pats tapo Karališkosios geografų draugijos nariu, pradėjo mokytis kartografavimo, atliko matavimo darbus Šiaurės Afrikoje. Persis Fosetas tapo rašytojų Henrio Hagardo ir Arturo Konano Doilio draugu.

1906 m. Fosetas pirmą kartą išvyko į Pietų Ameriką, kur Bolivijos ir Brazilijos pasienyje atliko kartografavimo darbus. Jis skelbėsi savo kelionėje matęs 19 m ilgio anakondą, įvairius nežinomus gyvius, milžinišką vorą Apasauką. Iki 1924 m. jis atliko daug kartografinių darbų Amazonės baseine, nustatė Verdės, Hyto upių ištakas, išgirdo mitą apie „dingusį miestą". I pasaulinio karo metais Fosetas buvo grįžęs į Europą, atliko karinę tarnybą Flandrijoje.

1925 m. Persis Fosetas, gavęs finansinę paramą, su sūnumi Džeku ir jo draugu Reiliu vėl išvyko į Braziliją, siekdamas rasti „miestą Z". Jis manė šį miestą esant kažkur Mato Grose. Balandžio 20 d. ekspedicija išvyko iš Kujabos. Ją sudarė Fosetas su sūnumi ir draugu, 2 vietiniai gidai, pora arklių, pora šunų ir 8 mulai. Jie keliavo po Šingu aukštupį, indėnų kuikurų ir kalapalų gyvenamas žemes. Paskutinė žinia iš Foseto atėjo gegužės 29 d. Tolesnis keliautojų likimas nežinomas – jie galėjo būti nužudyti priešiškų indėnų genčių, mirti nuo ligų ar džiunglių pavojų. Apie Foseto žūtį pradėjo plisti legendos, neva jis vedęs vietinę moterį ir tapęs genties vadu. Buvo rastas Foseto kompasas bei lentelė su jo vardu, bet tai buvo jo ankstesnių ekspedicijų palikimas. Vėliau ne vienas keliautojas (Orlando Villas Boas, Arne Falk-Rønne ir kt.) keliavo po Mato Grosą, siekdami rasti Foseto mirties vietą. Buvo teigiančių, kad rado Foseto palaikus ar išgirdo istoriją iš indėnų apie jo žūtį.

Nors Foseto „dingęs miestas Z" laikomas legenda, jai susikurti greičiausiai pagrindo būta. Pastarųjų dešimtmečių archeologiniai kasinėjimai Mato Grose (ir kituose vakarų Amazonijos regionuose) rodo ten gyvavus nemažas sėslias bendruomenes. Būtent Foseto tyrinėtame krašte aptikta Kuhikugu archeologinė vietovė.
| ***Nerūpestingas keliautojas*** |
| --- |
|  |
|  |
| Pavadinimas | Easy Rider |
| Kilmės šalis |  JAV |
| Režisierius | Dennis Hopper |
| Scenaristas (-ai) | Peter FondaDennis HopperTerry Southern |
| Vaidina | Peter FondaDennis HopperJack Nicholson |
| Metai | 1969 |
| Žanras | drama |
| Trukmė | 95 min. |
| Kalba | anglų |
| Biudžetas | 360 000 – 400 000 JAV dolerių |
| Pajamos | 60 mln. JAV dolerių |
| **IMDb įrašas** |

**Nerūpestingas keliautojas** (angl. *Easy Rider*) – kultiniu tapęs kelio filmas, kurį 1969 m. sukūrė ir vieną pagrindinių vaidmenų atliko Dennis Hopper. Jame taip pat vaidinančiam Jack Nicholson filmas tapo proveržiu jo karjerai Holivude.

1998 m. juosta įtraukta į Nacionalinį kino registrą.

Pagrindiniai aktoriai
---------------------

*Aktorius – vaidmuo*
* Peter Fonda – Vaitas
* Dennis Hopper – Bilis
* Antonio Mendoza – Jėzus
* Jack Nicholson – Džordžas Hansonas
* Phil Spector
* Mac Mashourian
* Tita Colorado
* Luke Askew

Turinys
-------

DĖMESIO: *toliau atskleidžiamos kūrinio detalės*

Porelė baikerių – Vaitas ir Bilis – prasuka sėkmingą narkotikų sandėrį ir uždirba nemažą sumą. Už gautus pinigus jie nusprendžia leistis į kelionę motociklais iš Los Andželo į Naująjį Orleaną. Pakeliui jie mato įvairiaspalvį Amerikos veidą, atsiduria uždaroje hipių komunoje, susiduria su keliautojų nemėgstančiais policininkais ir vietiniais. Kartą, patekę į areštinę, joje susipažįsta su girtuokliu advokatu Džordžu Hansonu, kuris juos ištraukia į laisvę ir pats prisijungia kelionei į Orleaną. Vis tik po konflikto su keliais vietiniais vyrais šie paseka keliautojus, užpuola naktį ir per grumtynes Džordžas mirtinai sužeidžiamas peiliu. Vaitas ir Bilis dviese tęsia savo kelionę, kuri atrodo nebe tokia nerūpestinga...

Muzika
------

1969 m. buvo išleistas šio filmo garso takelis, kuris Billboard geriausių albumų sąraše pakilo iki 6 vietos ir tapo auksiniu. Jame skamba populiarių to meto grupių „Steppenwolf", „The Byrds", „Smith" ir Jimi Hendrix atliekami kūriniai.

Pagrindiniai apdovanojimai
--------------------------

* Oskaras (nominacija) – geriausias antrojo plano aktorius (J. Nicholson) ir geriausias originalus scenarijus
* Auksinis gaublys (nominacija) – geriausias antrojo plano aktorius (J. Nicholson)
* BAFTA (nominacija) – geriausias antrojo plano aktorius (J. Nicholson)
* Kanų kino festivalis – Auksinė palmės šakelė
* Laurel apdovanojimas – geriausias antrojo plano aktorius (J. Nicholson)
* Satelito apdovanojimas (nominacija) – geriausias DVD įrašas
* Amerikos rašytojų gildija (nominacija) – geriausia drama
| ***Vis dar žinau ką veikei aną vasarą*** |
| --- |
|  |
|  |
| Pavadinimas | I Still Know What YouDid Last Summer |
| Kilmės šalis |  JAV/ Meksika |
| Režisierius | Danny Cannon |
| Scenaristas (-ai) | Danny Cannon Trey Callaway |
| Kompozitorius | John Frizzell |
| Vaidina | Jennifer Love Hewitt  Brandy NorwoodMekhi PhiferFreddie Prinze Jr. |
| Metai | 1998 |
| Žanras | trileris, siaubo |
| Trukmė | 100 min. |
| Kalba | anglų |
| Biudžetas | 24 mln. JAV dolerių |
| Pajamos | 84 mln. JAV dolerių |
| **IMDb įrašas** |

**Vis dar žinau ką veikei aną vasarą** (angl.  *I Still Know What You Did Last Summer*) – 1998 m. sukurtas slasher žanro siaubo filmas, metais anksčiau pasirodžiusios juostos „Žinau ką veikei aną vasarą" tęsinys.

Santrauka
---------

DĖMESIO: *toliau atskleidžiamos kūrinio detalės*

Praėjo metai. Džiulė mokosi koledže, tačiau ją vis dar kankina prisiminimai apie ją ir draugus persekiojusį vyrą žvejo kostiumu. Jos kambario draugė Karla siūlo pakeisti aplinką ir tokiu būdu prasiblaškyti. Merginoms paskambina iš radijo stoties ir pasiūlo dalyvauti konkurse, kurio prizas – kelionė į Bahamus. Merginos į pateiktą klausimą atsako neteisingai, tačiau prizą vis tiek laimi. Prie visko jos turi įvykdyti dar vieną sąlygą – į salą pasiimti sau porą. Ketvertas jaunuolių atvyksta į salą Bahamuose, tačiau čia sužino, kad atostogų sezonas jau seniai pasibaigęs ir joje daugiau nėra kitų žmonių. Pakilusi audra sutrukdo jiems išplaukti atgal ir netrukus Džiulė supranta, kad jie pateko į spąstus, kuriuos paspendė vyras žvejo kostiumu...

Aktoriai
--------

*Aktorius – vaidmuo*
* Jennifer Love Hewitt – Džiulė Džeims
* Freddie Prinze Jr. – Rėjus Bransonas
* Brandy Norwood – Karla Vilson
* Mekhi Phifer – Tairelas Martinas
* Matthew Settle – Vilas Bensonas
* Jennifer Esposito – Nensė
* Muse Watson – Benas Vilis / Žvejys

Filme skamba Jennifer Love Hewitt atliekama daina „How Do I Deal", išleista ir atskiru singlu.

Pagrindiniai apdovanojimai
--------------------------

* MTV kino apdovanojimai (nominacija) – geriausia nauja aktorė (B. Norwood)
* Golden Trailer apdovanojimas (nominacija) – geriausias siaubo filmas
* Teen Choice apdovanojimas – geriausia aktorė (J. L. Hewitt)
* Stinkler apdovanojimas – blogiausias tęsinys


1. ↑  „I Still Know What You Did Last Summer (1998)". *shotonwhat*. Nuoroda tikrinta 14 June 2019.
| ***Šiuolaikiniai gladiatoriai*** |
| --- |
|  |
|  |
| Pavadinimas | Any Given Sunday |
| Kilmės šalis |  JAV |
| Režisierius | Oliver Stone |
| Scenaristas (-ai) | John LoganOliver Stone |
| Vaidina | Al Pacino  Dennis Quaid  Cameron Diaz  James WoodsJamie FoxxLL Cool JAnn-MargretLauren Holly Elizabeth Berkley |
| Metai | 1999 |
| Žanras | drama |
| Trukmė | 162 min. |
| Kalba | anglų |
| Biudžetas | 55 mln. JAV dol. |
| Pajamos | 100,2 mln. JAV dol. |
| **IMDb įrašas** |

**Šiuolaikiniai gladiatoriai** (angl.  *Any Given Sunday*) – 1999 m. režisieriaus Oliver Stone sukurta sporto drama apie amerikietišką futbolą.

Siužetas
--------

DĖMESIO: *toliau atskleidžiamos kūrinio detalės*

Prieš keletą metų buvusi stipriausia lygos komanda, dabar „Miami Sharks" pralaimi keletą varžybų iš eilės. Per vienerias varžybas komandoje traumą patiria pagrindinis įžaidėjas Džekas Runis ir treneris Tonis D‘Amato priverstas leisti žaisti niekam nežinomam atsarginiui Biliui Bimenui. Šiam pasiseka pademonstruoti gerą žaidimą ir po keleto varžybų ir žiniasklaidos dėmesio jis pradeda manyti esąs geriausias futbolininkas, ignoruoti trenerio nurodymus ir komandos draugus. Kol Runis gydosi traumą, pagrindine komandos žvaigžde tampa Bimenas.

Greta šių problemų treneriui papildomą spaudimą nuolat daro naujoji komandos savininkė Kristina Pagnači – nieko žaidime nesuprantanti, tačiau norinti aplinkiniams įrodyti savo vertę mergina. Po tėvo, kuris buvo geras draugas su treneriu, mirties, ji perėmė komandą, pardavė keletą geresnių žaidėjų ir dabar reikalauja, kad nuolat žaistų Bimenas ir nenori nieko girdėti apie Runį, kuris iki traumos buvo pagrindinis komandos žaidėjas. 

Komanda pasiekia atkrintamąsias varžybas, kuriose vėl į aikštę grįžęs Runis pelno keletą taškų, tačiau dėl traumos negali toliau rungtyniauti. Treneris leidžia į aikštę Bimeną, kurio pastangomis klubas išplėšia pergalę.

Po rungtynių D‘Amato pareiškia, kad palieka trenerio postą ir persikelia į varžovų komandą, kurioje jis taip pat bus ir generalinis vadybininkas. Bimenas taip pat pereina į jo komandą.

Pagrindiniai aktoriai
---------------------

*Aktorius – vaidmuo*
* Al Pacino – Tony D‘Amato, „Miami Sharks" amerikietiškojo futbolo komandos treneris
* Cameron Diaz – Christina Pagniacci, komandos savininkė ir generalinė vadybininkė
* Dennis Quaid – Jack „Cap" Rooney, komandos kapitonas ir įžaidėjas
* James Woods – Harvey Mandrake, komandos gydytojas
* Jamie Foxx – Willie Beamen, trečiasis komandos įžaidėjas
* Ann-Margret – Margaret Pagniacci, Cristinos motina
* Lauren Holly – Cindy Rooney, Cap Rooney žmona
* LL Cool J – futbolininkas

Pagrindiniai apdovanojimai
--------------------------

* Berlyno kino festivalis (nominacija) – Auksinis lokys (O. Stone)
* MTV kino apdovanojimai (nominacija) – proveržio vaidmuo (J. Foxx)

Išnašos
-------

1. 1 2 3  Any Given Sunday. *Box Office Mojo*.
**John Arne Riise**|  |
| Asmeniniai duomenys |
| **Pilnas vardas** | John Arne Semundseth Riise |
| Gimimo data | 1980 m. rugsėjo 24 d. (42 metai) |
| Gimimo vieta | Olesiundas, Norvegija |
| Ūgis | 1.85 m |
| Klubai |
| Dabar žaidžia |  |
| **Pozicija** | Gynėjas, saugas |
| Jaunimo klubai |
|  | Ålesunds FK |
| Profesionalūs klubai\* |
| 19981998–20012001–20082008–20112011–20142014–20152015–201620162016–20172017 | Ålesunds FKAS MonacoLiverpool FCAS RomaFulham FCAPOEL FCDelhi Dynamos FCÅlesunds FKChennaiyin FCSK Rollon | 025 00(5)054 00(4)234 0(21)099 00(7)087 00(0)025 00(4)012 00(1)010 00(0)010 00(1)002 0(0) |
| Nacionalinė komanda\*\* |
| 2000– | Norvegija Norvegija | 096 0(13) |
| 
\*\* Nacionalinės komandos pasirodymų irįvarčių duomenys 2023 m.. |

**Džonas Arne Semundsetas Rysė** (g. 1980 m. rugsėjo 24 d. Olesiunde) – norvegų futbolininkas, gynėjas, saugas.

Karjera
-------

Savo karjerą pradėjo norvegų klube Ålesunds FK. 1998 m. persikėlė į AS Monaco. 2000 m. juo susidomejo keli Premier lygos klubai.

Blackburn Rovers ir Fulham FC klubai siūlė pasirašyti kontraktus, o Leeds United siūlė £4 m. bet Monako klubas už jį norėjo £6 m. Tačiau Riise netikėtai buvo parduotas už £4,5 m. Liverpool klubui.

Riise debiutavoLiverpool klube 2001 m. rugpjūčio 24 d. Europos Supertaurės rungtynėse prieš Miuncheno Bayern, Stade Louis II stadione (Monake) ir pelnė įvartį. Ta dieną Liverpool laimėjo 3-2. Pirmame sezone Riise gavo 18 numerį, bet nuo 2004–2005 sezono turėjo 6, kuris prieš tai priklausė Markus Babbel. Pirmame sezone Riise įmušė dešimt įvarčių.

2006 m. sausį Riise pasirašė naują kontraktą su Liverpuliu, kuris galiojo iki 2009 m. Jis viešai buvo pareiškęs kad norėtų tęsti karjerą Liverpulyje. 2008 m. balandžio 22 d. Čempionų lygos pusfinalyje prieš Chelsea Riise per pridėtą laiką 94 min. įsimušė įvartį į savus vartus. Tą dieną rungtynės baigėsi 1-1.

2008 m. birželio 18 d. pasirašė ketverių metų sutartį su AS Roma klubu. 2011 m. liepos 13 d. pasirašė trejų metų sutartį su Fulham klubu.

Pasiekimai
----------

**AS Monaco**

* 1999–2000 Prancūzijos Ligue 1
* 2000–2001 Prancūzijos Supertaurė

**Liverpool FC**

* Pirma vieta
	+ 2005–2006 FA Taurė
	+ 2002–2003 Anglijos lygos taurė
	+ 2004–2005 UEFA Čempionų lyga
	+ 2001 FA Community Shield
	+ 2006 FA Community Shield
	+ 2001 Europos Supertaurė
	+ 2005 Europos Supertaurė
* Antra vieta
	+ 2001–2002 FA Premier League
	+ 2004–2005 Anglijos lygos taurė
	+ 2005–2006 FIFA pasaulio klubų taurė
	+ 2002 FA Community Shield
	+ 2006–2007 UEFA Čempionų lyga

**Asmeniniai**

* 2006 Kniksen (Norvegų futbolo apdovanojimas) metų žaidėjas

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Žemyno čempionatai** |
| Belgija-Nyderlandai 2000 | I etapas | 0 | 0 | 0 | 0 | 0 |

Nuorodos
--------

* Liverpoll FC svetainė

Išnašos
-------

1. ↑
2. ↑
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |  |
| --- | --- |
|    | **Šį biografinį straipsnį reikėtų sutvarkyti pagal Vikipedijos standartus.**Jei galite, prašome sutvarkyti šį straipsnį. Tik tada bus galima ištrinti šį pranešimą.Priežastys, dėl kurių straipsnis laikomas nesutvarkytu, aiškinamos straipsnyje Nesutvarkyti straipsniai.  |

Danielis Defo
**Danielis Defo** (*Daniel Defoe*, 1660–1731 m. balandžio 24) – anglų šnipas, rašytojas ir žurnalistas. Manoma, kad D. Defo pirmasis pradėjo rašyti naudodamas romano formą. Anglų rašytojas D. Defo gimė Londone pirklio Džeimso Fo šeimoje. 1703 m. rašytojas pavardę pakeitė į Defo. Jis mokėsi Dorkinge Fišerio mokykloje, po to Mortono akademijoje Stouk-Niuingtone pastoriaus amato. 1681 m. pradėjo kurti religinius eilėraščius, bet netrukus metė ir pradėjo prekiauti. Prekyba vertėsi Ispanijoje, daug keliavo po Vakarų Europą. 1684 m. jį sučiupo Alžyro piratai, bet jam pavyko išsipirkti. 1684 m. D. Defo vedė M. Tefli, kuri pagimdė net aštuonetą vaikų. Žmonos kraitis sudarė 3700 svarų sterlingų ir kurį laiką jie gyveno pasiturinčiai. Tačiau draudimo įstaiga bankrutavo ir jų, jau turėti 17000 svarų dingo. Po šios nelaimės D. Defo šeima dorai ir nebeatsitiesė per visą amžių.

Žymiausias D. Defo kūrinys – „Robinzonas Kruzas".

|  |  |
| --- | --- |
|  | **Vikiteka: Daniel Defoe** – vaizdinė ir garsinė medžiaga  |
| ***Tas keistas gyvenimas*** |
| --- |
|  |
|  |
| Pavadinimas | A Life Less Ordinary |
| Kilmės šalis |  JAV Jungtinė Karalystė Jungtinė Karalystė |
| Režisierius | Danny Boyle |
| Scenaristas (-ai) | John Hodge |
| Vaidina | Cameron Diaz  Ewan McGregor  Holly Hunter  Stanley Tucci |
| Metai | 1997 |
| Žanras | komedija |
| Trukmė | 103 min. |
| Kalba | anglų |
| Biudžetas | 12 mln. dolerių |
| Pajamos | 4,4 mln. dolerių |
| **IMDb įrašas** |

**Tas keistas gyvenimas** (angl.  *A Life Less Ordinary*) – 1997 m. JAV sukurta veiksmo komedija su Cameron Diaz ir Ewan McGregor pagrindiniuose vaidmenyse.

Pagrindiniai aktoriai
---------------------

*Aktorius – vaidmuo*
* Cameron Diaz – Selina Nevil
* Ewan McGregor – Robertas Liujisas
* Ian Holme – Nevilas
* Holly Hunter – O‘Raili
* Delroy Lindo – Džeksonas
* Stanley Tucci - Eliotas

Turinys
-------

DĖMESIO: *toliau atskleidžiamos kūrinio detalės*

Po to, kai valytojas Robertas Liujisas buvo atleistas iš darbo ir į jo vietą nupirktas robotas, jis įpykęs su ginklu įsiveržė į buvusio boso Nevilo kabinetą. Robertas tik norėjo atgauti savo darbą, tačiau per virtinę nesusipratimų jis pagrobė boso dukterį Seliną. Išlepusiai merginai tai pasirodė būsiantis linksmas nuotykis ir ji pati ėmė mokyti pagrobėją, kaip iš tėvo išpešti kuo daugiau pinigų, kuriuos jiedu paskui pasidalintų. Bėda ta, kad tėvas, žinodamas jog Robertas nieko nesugeba, nusprendė pasamdyti su smogikus – O‘Raili ir Džeksoną, - kąd šie perduotų pinigus, o paskui susidorotų su pagrobėju...

Apdovanojimai
-------------

* MTV kino apdovanojimai (nominacija) – geriausia daina (Beck „Deadweight"), geriausias šokis (C. Diaz ir E. McGregor)
* MTV muzikos apdovanojimai (nominacija) – geriausias vaizdo klipas iš filmo
* Empire apdovanojimas – geriausias Britanijos aktorius (E. McGregor)
|  |  |
| --- | --- |
|    | **Šiam straipsniui ar jo daliai reikia daugiau nuorodų į šaltinius.**Jūs galite padėti Vikipedijai įrašydami tinkamas išnašas ar nuorodas į šaltinius. |

Vilniaus valstybinis namų statybos kombinatas „Nasta"| Pramonė | statybų |
| Įkurta | 1965 m. |
| Uždaryta | 1999 m. |
| Centrinė būstinė | Vilnius, Lietuva |
| Produktai | betoninės ir gelžbetoninės konstrukcijos |
| Paslaugos | stambiaplokščių namų statyba |
| Darbuotojų | 3340 (1987 m.) |
| Padaliniai | Vilniaus stambiaplokščių namų detalių gamykla |

**Vilniaus valstybinis namų statybos kombinatas „Nasta"** – statybų organizacija, pagrinde veikusi Vilniuje ir kituose Lietuvos regionuose 1965–1999 m. Gamino gelžbetonines ir betonines konstrukcijas, statė gyvenamuosius rajonus Alytuje, Elektrėnuose, Utenoje, Grigiškėse; Vilniuje pastatė beveik visus miegamuosius rajonus: Lazdynus, Žirmūnus, Šeškinę, Karoliniškės, Viršuliškės, Pašilaičius, Fabijoniškės, Pilaitę. 

Kombinato vadovais buvo Š. Liubeckis, A. Mikulėnas, A. Abramavičius, V. Šeleika. Vincentas Šileika už Lazdynų rajono statybas 1974 m. gavo Lenino premiją (kartu su kitais). Paskutinės kombinato direktorių valdybos nariais buvo: Generalinis direktorius Dalius Stasiukonis, technikos direktorius Vidmantas Drumsta, vyr. buhalteris-direktorius Michal Stankevič, statybos direktorius Audrius Jokštys, vyr. ekonomistas Vladimir Čerevec.

Istorija
--------

1965 m. sausio 1 d. įkurtas Vilniaus namų statybos kombinatas. 1971 m. apdovanotas Lenino ordinu. 1987 m. kovo 15 d. reorganizuotas į Projektavimo ir statybos susivienijimą „Vilnius". 1987 m. duomenimis, susidėjo iš 6 statybos valdybų, Vilniaus stambiaplokščių namų detalių gamyklos ir projektavimo konstravimo biuro. 1987 m. pagamino 279 tūkst. m³ betoninių ir gelžbetoninių konstrukcijų, pastatė 304 tūkst. m² bendrojo ploto gyvenamųjų namų. Kombinate dirbo 3340 darbuotojų. Iš jų apie 500 buvo inžinieriai ir techniniai darbuotojai. 1990 m. gruodžio 17 d. reorganizuotas į Vilniaus valstybinį namų statybos kombinatą „Nasta" su pavaldumu Vilniaus miesto savivaldybei.

1999 m. balandžio 23 d. likviduotas. Buvę kombinato darbuotojai įkūrė kitas statybines įmones, kurios toliau statė Vilniuje daugiabučius namus (Algio Stabingio UAB „Junesta", Antano Jasukaičio UAB „Andova" ir kitos).

Šaltiniai
---------

1. ↑  *Šileika Vincentas*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 193
2. ↑  *„Vilnius" (7)*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 569

Literatūra
----------

* Vladislovas Norkus. Mano klasė: nuo 1954 iki 2009. - Kaunas, 2009. - 468 p. - P. 99-117.
* Projektavimo ir statybos susivienijimas „Vilnius"- Vilnius, "Vagos" leidykla, 1990.

Nuorodos
--------

* *Vincentas Šileika. Kaip Lietuvos kaimo vaikas rusų branduolinį objektą ir mūsų sostinę statė*, „Statybų naujienos", 2014-11-06.